P., Dei patientia Senonensis archiepiscopus, omnibus presentes litteras inspecturis in Domino salutem. Noveritis quod omnes donationes quas bone memorie Michael, predecessor noster, quondam, Senon. archiepiscopus, fecit canonicis capelle nostre Senon., sicut continentur in autenticis ejusdem archiepiscopi, gratas et ratas habemus, et eas confirmationis nostre robore communimus. Que donationes, ut rate et inconcusse permaneant, presentem kartam fecimus sigilli nostri impressione muniri. Datum, Senonis, anno Domini millesimo ducentesimo primo.